สุขของการให้ มอบชีวิตใหม่แก่เด็กโรคหัวใจ
ช่วยเด็ก 1 คน เท่ากับสร้างความสุขให้กับคนทั้งครอบครัว,ประธานมูลนิธิเด็กโรคหัวใจฯ เผยสถานการณ์เด็กไทยที่มีความผิดปกติทางหัวใจแต่กำเนิดในขณะนี้ ยังคงเป็นปัญหาอยู่ แม้มูลนิธิเด็กโรคหัวใจ ในพระอุปถัมภ์สมเด็จ พระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาส ราชนครินทร์ จะเข้ามาสนับสนุนช่วยเรื่องค่าใช้จ่ายในการผ่าตัดนอกเวลาราชการ ทำให้อัตราการเสียชีวิตของเด็กโรคหัวใจพิการแต่กำเนิดลดลง แต่เนื่องจากความรุนแรงของโรคยังสูงและต้องการความช่วยเหลือเร่งด่วนมากขึ้น มูลนิธิเด็กโรคหัวใจฯ จึงต้องมีการระดมทุนเพื่อมอบชีวิตใหม่ให้กับเด็กโรคหัวใจที่รอคอยความหวังให้มีชีวิตอยู่อย่างต่อเนื่อง จึงได้ร่วมกับ บริษัท บี มิวสิคัล จำกัด จัดคอนเสิร์ตการกุศล Be Musical Charity Concert ในวันที่ 5 และ 6 พ.ค.61 เพื่อนำรายได้สมทบทุนโครงการรักษาเด็กโรคหัวใจพิการแต่กำเนิด ด้วยการผ่าตัดและการใช้สายสวนหัวใจนอกเวลาราชการ,ผศ.นพ.ธนะรัตน์ ลยางกูร ประธานมูลนิธิเด็กโรคหัวใจฯ กล่าวว่า หัวใจเป็นอวัยวะที่เกิดความผิดปกติมากที่สุดในอวัยวะของเด็กแรกเกิดเกือบ 1% ปัจจุบันจำนวนการเกิดของเด็กในประเทศไทยมากกว่า 700,000 รายต่อปี จึงมีเด็กโรคหัวใจพิการแต่กำเนิดอยู่ประมาณ 6,000-7,000 รายต่อปี ทุกๆปีในจำนวนนี้ประมาณครึ่งหนึ่งสามารถกินยารักษาได้ แต่อีกครึ่งหนึ่ง จำเป็นต้องได้รับการรักษาแก้ไขความผิดปกติด้วยการสวนหัวใจ หรือการผ่าตัด แต่เนื่องจากขีดความสามารถโดยรวมทั้งประเทศ ยังไม่สามารถให้การรักษาได้ทันท่วงทีกับปริมาณเด็กที่มีความต้องการในการรักษา ในอดีตจึงมีผู้ป่วยรอคิวผ่าตัดสะสมนานยาวเป็นปี หลายรายเสียชีวิตระหว่างรอ เนื่องจากเกิดภาวะแทรกซ้อน แต่ด้วยความช่วยเหลือของมูลนิธิเด็กโรคหัวใจฯ โดย ศ.นพ.บุญชอบ พงษ์พาณิชย์ ที่จัดนโยบายช่วยเหลือเด็กกลุ่มที่รอคิวผ่าตัด ในโครงการรักษาเด็กโรคหัวใจพิการแต่กำเนิดด้วยการผ่าตัดและการใช้สายสวนหัวใจนอกเวลาราชการ ทำให้ปัจจุบันคิวรอผ่าตัดดีขึ้นมาก จากแต่เดิมต้องรอ 2-3 ปี เหลือแค่ 3-6 เดือน ทำให้อัตราการเสียชีวิตลดลง นับตั้งแต่ปี 2545 จนถึงปัจจุบัน มีจำนวนเด็กที่ป่วยด้วยโรคหัวใจได้รับการผ่าตัดไปแล้ว 13,000 ราย อย่างไรก็ตาม ปัญหาที่ท้าทายในปัจจุบันคือ ต้องให้ความช่วยเหลือเด็กที่มีอายุน้อยลง ซึ่งเป็นกลุ่มที่เล็กลงและมีความเสี่ยงสูงขึ้น เนื่องจากความรุนแรงของโรคสูง และต้องการความช่วยเหลือเร่งด่วนมากขึ้น ทางมูลนิธิฯ จึงยังคงจัดทำโครงการผ่าตัดนอกเวลาราชการอย่างต่อเนื่อง การดำเนินการดังกล่าวมีค่าใช้จ่ายสูง จึงต้องมีการระดมทุนเพื่อมอบชีวิตใหม่ให้กับเด็กโรคหัวใจที่รอคอยความหวังในการมีชีวิตอยู่ต่อไป,นางพิมพ์ใจ โพธิภักติ ประธานคณะกรรมการจัดคอนเสิร์ตการกุศลฯ กล่าวว่า การจัดงานครั้งนี้ได้รับการสนับสนุนจากผู้ใจบุญจำนวนมาก อาทิ M Theatre, Swaravski Gemstones ที่ได้มอบเครื่องประดับพลอยแท้ประดับเพชร 2 ชิ้น และเครื่องประดับคริสตัลอีก 1 ชิ้น ให้มูลนิธิฯนำไปจัดการประมูล เพื่อนำรายได้มอบให้ทางมูลนิธิฯทั้งหมด ในการทำงานทุกครั้งตนรู้สึกปีติ มีความสุข เพราะการได้ช่วยเหลือเด็ก 1 คนนั้นสามารถสร้างความสุขให้กับคนทั้งครอบครัว ทั้งพ่อแม่ปู่ย่าตายาย จึงอยากให้หลายคนเข้ามาร่วมด้วยช่วยกันในงานครั้งนี้ ซึ่งคอนเสิร์ตการกุศลครั้งนี้ จะนำเพลงไพเราะจากละครบรอดเวย์กว่า 20 เพลง มาขับร้อง นำโดย สุดาพิมพ์ โพธิภักติ โดยงานจะจัดขึ้นในวันที่ 5 พ.ค. เวลา 19.00 น.และวันที่ 6 พ.ค. เวลา 14.00 น. ที่ M Theatre ถนนเพชรบุรีตัดใหม่ ซื้อบัตรได้ที่ไทย-ทิคเก็ตเมเจอร์ ทุกสาขา หรือ ,www.thaiticketmajor.com,  โทร.0-2262-3456.
ประธานมูลนิธิเด็กโรคหัวใจฯ เผยสถานการณ์เด็กไทยที่มีความผิดปกติทางหัวใจแต่กำเนิดในขณะนี้ ยังคงเป็นปัญหาอยู่ แม้มูลนิธิเด็กโรคหัวใจ
ธนะรัตน์ ลยางกูร,มูลนิธิเด็กโรคหัวใจฯ,โรคหัวใจ,พิมพ์ใจ โพธิภักติ,โครงการผ่าตัด,อื่นๆ